
****

ประกาศองค์การบริหารส่วนตำบลหัวตะพาน

เรื่อง บัญชีราคาประเมินทุนทรัพย์ของที่ดินและสิ่งปลูกสร้าง ภ.ด.ส. 1

.........................................

ตามที่องค์การบริหารส่วนตำบลหัวตะพาน ได้ประกาศบัญชีรายการที่ดินและสิ่งปลูกสร้าง ครั้งที่ 1 - ครั้งที่ 5 เรื่องบัญชีรายการแสดงที่ดินและสิ่งปลูกสร้าง ภ.ด.ส. 3 โดยมีรายละเอียดในแบบบัญชีรายการที่ดินและสิ่งปลูกสร้าง ได้แก่ ประเภท จำนวน ขนาดของที่ดินและสิ่งปลูกสร้าง การใช้ประโยชน์ในที่ดินและสิ่งปลูกสร้างและรายละเอียดอื่นที่จำเป็น พร้อมทั้งได้ดำเนินการจัดส่งบัญชีรายการที่ดินและสิ่งปลูกสร้างให้กับเจ้าของและผู้ครอบครองที่ดินและสิ่งปลูกสร้างทราบเป็นรายบุคคลแล้วนั้น

อาศัยอำนาจตามความในมาตรา 39 แห่งพระราชบัญญัติภาษีที่ดินและสิ่งปลูกสร้าง พ.ศ.2562 กฎกระทรวงกำหนดหลักเกณฑ์และวิธีการประกาศราคาประเมินทุนทรัพย์ อัตราภาษี และรายละเอียดอื่นในการจัดเก็บภาษีที่ดินและสิ่งปลูกสร้าง พ.ศ.2562 ข้อ 3 กฎกระทรวงกำหลักหลักเกณฑ์ วิธีการ และเงื่อนไขในการคำนวณมูลค่าที่ดินหรือสิ่งปลูกสร้างที่ไม่มีราคาประเมินทุนทรัพย์ พ.ศ.2562 เพื่อให้เป็นไปตามพระราชบัญญัติภาษีที่ดินและสิ่งปลูกสร้าง พ.ศ.2562 เห็นควรดำเนินการประกาศบัญชีราคาประเมินทุนทรัพย์ของที่ดินและสิ่งปลูกสร้าง (ภ.ด.ส. 1) ในเขตองค์การบริหารส่วนตำบลหัวตะพาน ประจำปี พ.ศ. 2563 ให้ผู้เสียภาษีซึ่งเจ้าของและผู้ครอบครองที่ดินและสิ่งปลูกสร้างทราบ หากผู้เสียภาษีมีข้อสงสัยประการใด โปรดติดต่อที่ งานจัดเก็บรายได้ กองคลัง องค์การบริหารส่วนตำบลหัวตะพาน โทรศัพท์หมายเลข 035 – 610754 โทรสาร 035 – 610752 ในวันและเวลาราชการ

จึงขอประกาศให้ทราบโดยทั่วกัน

ประกาศ ณ วันที่ 29 เดือนมิถุนายน พ.ศ. ๒๕63

นายแสน จันทร์ทัสโต

(นายแสน จันทร์ทัสโต)

นายกองค์การบริหารส่วนตำบลหัวตะพาน